बैरकपुर। पश्चिम बंगाल के बैरकपुर शहर में एक वृद्ध की हत्या का मामला सामने आया है। यहां दो आरोपियों ने महज 10 रुपए की खातिर एक 80 साल के बुजुर्ग को गोली मारकर मौत के घाट उतार दिया। बुजुर्ग की हत्या के बाद इलाके में सनसनी फैली हुई है। उधर मामले की जानकारी लगने के बाद पुलिस ने दोनों आरोपियों को गिरफ्तार कर लिया है। वहीं पुलिस ने शव को अपने कब्जे में लेकर उसे पोस्टमार्टम के बाद परिजनों को सौंप दिया है। उधर पिता की हत्या के बाद उनके बेटों ने स्थानीय थाने में मामला दर्ज कराया है।